stanford-oval/wikipedia huggingface dataset:
Nicolae Stanciu

Nicolae Stanciu EM-karsintaottelussa maaliskuussa 2019.
Nicolae Claudiu Stanciu (s. 7. toukokuuta 1993) on romanialainen jalkapalloilija, pelipaikaltaan hyökkäävä keskikenttäpelaaja. Hän edustaa saudiarabialaista Damacia.
Stanciu pelasi kotimaassaan vuoteen 2016 saakka, viimeiset kolme vuotta Steaua Bukarestissa. Seuraavat 1,5 vuotta hän edusti belgialaista Anderlechtia ja pelasi Belgian pääsarjassa 34 ottelua, joissa hän teki viisi maalia. Tammikuussa 2018 hän siirtyi tšekkiläisseura Sparta Prahaan, jossa hän vuoden aikana pelasi 31 liigaottelua ja teki kymmenen maalia. Kevätkauden 2019 hän edusti saudiarabialaista Al-Ahlia mutta palasi kesällä 2019 Tšekkiin ja tällä kertaa Slavia Prahaan, jossa hän pelasi vajaan kolmen vuoden aikana 77 liigaottelua ja teki niissä 19 maalia. Hän edusti maaliskuusta 2022 syyskuuhun 2023 kiinalaista Wuhan Three Townsia. Hän siirtyi syyskuussa saudiarabialaiseen Damaciin.
Stanciu pelasi Romanian maajoukkueessa ensimmäisen kerran helmikuussa 2013 ystävyysottelussa Puolaa vastaan. Romania ei kuitenkaan laske ottelua viralliseksi maaotteluksi. Seuraavan kerran Stanciu pääsi A-maajoukkueen mukaan vuonna 2016, jolloin hän pelasi myös EM-kilpailuissa kaksi ottelua. Vuonna 2023 pelatuissa EM-karsinnoissa ja EM-kilpailuissa 2024 hän on ollut joukkueen kapteeni. Hän on kesäkuun 2024 loppuun mennessä pelannut 73 virallista maaottelua ja tehnyt niissä 15 maalia.
Natsiarkkitehtuuri

Welthauptstadt Germania, Adolf Hitlerin ja Albert Speerin toteutumaton suunnitelma Berliinin uudelleenrakentamisesta. Kuvan yläosassa massiivinen Volkshalle.
Albert Speerin uusi valtakunnankanslia valmistui 1939.
Natsiarkkitehtuuri oli natsi-Saksassa vuosina 1933–1945 vaikuttanut tyylisuuntaus.
Natsi-Saksan johtaja Adolf Hitler palkkasi jo valtakautensa alussa Albert Speerin pääarkkitehdikseen. He molemmat ihailivat antiikin kreikkalaista ja roomalaista arkkitehtuuria. Sen sijaan aikansa kokeilevaa avantgarde-arkkitehtuuria Hitler piti rappioituneena. Uusien rakennusten tuli herättää kunnioitusta ja korostaa tuhatvuotisen valtakunnan asemaa suurvaltana.
Arkkitehteja

Albert Speer
Paul Ludwig Troost
Werner March
Hermann Giesler
Paul Schultze-Naumburg
Rudolf Wolters
Roderich Fick
Aiheesta muualla

Wikimedia Commonsissa on kuvia tai muita tiedostoja aiheesta .
Philpott, Colin: Nazi architecture, then and now – in pictures The Guardian.  2.6.2016. Viitattu 3.8.2018.
Forsgren, Roger: The Architecture of Evil The New Atlantis.  2012. Viitattu 3.8.2018.
Stuart, Charlotte L.: Architecture in Nazi Germany: A rhetorical perspective. Western Speech, 6.6.2009, nro 37, s. 253-263.  doi:10.1080/10570317309373796.  Artikkelin verkkoversio. Viitattu 3.8.2018.
Antoszczyszyn, Marek: Manipulations of Totalitarian Nazi Architecture. Materials Science and Engineering, 2017, nro 245.  doi:10.1088/1757-899X/245/5/052062.  Artikkelin verkkoversio. Viitattu 3.8.2018.
Mustalampi (Espoo, Lakisto)

| Mustalampi |
| --- | --- |
Valtiot:  Suomi 
Paikkakunta:  Espoo
Koordinaatit:  60°20′17″N, 24°40′14″E
Mittaustietoja
Pinnankorkeus:  73,6 m 
Rantaviiva:  0,5 km 
Pinta-ala:  0,012 km² 
 fiMustalampi 
Mustalampi, toiselta nimeltään Mustlampi, on runsaan hehtaarin laajuinen järvi Pohjois-Espoossa. Virallisen kaupunginosajaon mukaan se sijaitsee Lakiston kaupunginosassa. Väärälampi sijaitsee Mustalammen lounaispuolella ja Halkolampi etelässä. Kaakon suunnalla on kolme pientä järveä: Hauklampi, Käärlampi ja Hepolampi.
Mustalampi on erittäin yleinen järven nimi. Espoossa on Lakiston Mustalammen ohella Röylän Mustalampi ja Nuuksion Mustalampi. Lakiston Mustalammesta käytetään myös ruotsinkielistä nimeä Mustlam. Ensimmäinen karttamaininta järvestä on vuodelta 1775 muodossa Musta Lambi. Myös Vihdissä Suolikkaan länsipuolella on Mustalampi.
Mustalampi (Espoo, Röylä)

| Mustalampi |
| --- | --- |
Valtiot:  Suomi 
Paikkakunta:  Espoo
Koordinaatit:  60°17′26″N, 24°39′08″E
Mittaustietoja
Pinnankorkeus:  61 m 
Pinta-ala:  0,009 km²
 fiMustalampi 
Mustalampi (ruots. Svarttträsk) on noin 90 aarin laajuinen lampi pohjoisessa Espoossa. Virallisen kaupunginosajaon mukaan se sijaitsee Röylässä. Mustalammen pohjoisia naapurijärviä ovat Sorvalampi ja Häkläjärvi. Lännessä on Velskolan Pitkäjärvi ja kaakossa Hepolampi. Mustalammen ja Pitkäjärven välissä sijaitsee pieni Björnträsk.
Mustalampea lähimmät vakavedet kuuluvat Lakistonjoen valuma-alueeseen, Mustalampi sitä vastoin on osa Espoonjoen valuma-aluetta, kuten Bodominjärvi runsaat kaksi kilometriä Mustalammesta etelään.
Mustalampi on erittäin yleinen järven nimi. Espoossa on Röylän Mustalammen lisäksi Lakiston Mustalampi ja Nuuksion Mustalampi.
Nichola Theobald

Nichola Jane Theobald on englantilainen näyttelijä, televisiojuontaja ja malli.
Hän on näytellyt minisarjassa Trial and Retribution VIII (2004). Hän on näytellyt myös televisiosarjoissa Hollyoaks, Dream Team ja Kymppikerho. Theobald on esiintynyt televisio-ohjelmassa Sky Travel. Hänen lempinimensä on Nikki.
Aiheesta muualla

Nichola Theobaldin kotisivut (Arkistoitu – Internet Archive) (englanniksi)
Nichola Theobald Internet Movie Databasessa. (englanniksi)
Pieni-Rytänen

| Pieni-Rytänen |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°28′39″N, 26°55′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Rytäsenjokeen 
Järvinumero:  14.718.1.107
Mittaustietoja
Pinnankorkeus:  112,4 m  
Pituus:  160 m  
Leveys:  90 m  
Rantaviiva:  0,498 km  
Pinta-ala:  1,283 ha  
Saaria:  ei saaria 
 fiPieni-Rytänen 
Pieni-Rytänen  on Pohjois-Savossa Suonenjoella  Ahvenisen lähellä sijaitseva lampi.
Maantietoa

Lampi on 160 metriä pitkä, 90 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 112,4 metriä mpy.
Mox Mäkelä

Mox Mäkelä (s. 1958) on suomalainen käsitetaiteilija. Vuonna 1978 uransa aloittaneen Mäkelän töitä on ollut Suomen lisäksi esillä myös lukuisissa näyttelyissä eri puolilla Eurooppaa.
Hänet tunnetaan muun muassa Valtionrautateille vuonna 1992 toteuttamastaan Circulatio-projektista, Kotkan Merikeskus Vellamossa vuonna 2009 esillä olleesta Paimenen ranta -teemakokonaisuudesta sekä Yleisradiolle tekemistään ääniteoksista. Mäkelän novelli Night Shift julkaistiin vuonna 2014 eurooppalaista kirjallisuutta englanninkieliselle yleisölle esittelevässä Best European Fiction -antologiassa.
Palkintoja

Kritiikin Kannukset 1988
Aiheesta muualla

Mox Mäkelän "Ampiaisen tori" -lyhytelokuvien sarja
Mox Mäkelä Story Ambient -short film series
Idiot Ibidem -theme
Paimenen ranta Museoviraston sivuilla
Shepherd's Bank -theme
Mozarteum

| Mozarteum> Dommusikverein und Mozarteum |
| --- | --- |
  

Perustettu:  1841
Tyyppi:  Valtiollinen
Rehtori:  Reinhart Von Gutzeit
Opiskelijoita:  1 500
Sijainti:  Salzburg, Salzburg  Itävalta
Osoite:  Mirabellplatz 1, 5020 Salzburg
Sivusto:  http://www.moz.ac.at/
Mozarteum, koko nimeltään Dommusikverein und Mozarteum (tuomiomusiikkiyhdistys ja mozarteum), on Salzburgiin 22. huhtikuuta 1841 perustettu musiikki-instituutio, joka oli alun perin musiikkikoulu ja Mozart-aiheinen arkisto. Nykyään Mozarteum on jakautunut kolmeen itsenäiseen osaan:
Universität Mozarteum
Yliopistossa voi opiskella muun muassa musiikkia, taidetta, esittävää taidetta ja musiikkipedagogiikkaa. Mozarteumin Rainerstraßella sijaitseva päärakennus remontoitiin perusteellisesti ja laajennettiin vuonna 2006. Yliopistoon kuuluu myös musiikkitieteellinen tutkimusinstituutti.
Internationale Stiftung Mozarteum
Vuonna 1880 perustettiin Internationale Stiftung (Kansainvälinen Mozarteum-säätiö) edistämään taloudellisesti musiikkilahjojen kehittämistä.
Mozarteumorchester Salzburg
Mozarteum-orkesteri oli alun perin oppilaiden orkesteri, mutta vuonna 1939 se erottautui akatemiasta ja on nykyään itsenäinen instituutio.
Tunnettuja oppilaita

Thomas Bernhard
Heino Ferch
Udo Jürgens
Herbert von Karajan
Aiheesta muualla

Universität Mozarteum Salzburg (saksaksi)
Internationale Stiftung Mozarteum (saksaksi)
Mozarteum Orchester Salzburg (Arkistoitu – Internet Archive) (saksaksi)
Piquerismi

Piquerismi tai picquerismi (johdettu ranskankielisestä sanasta piquer = pistää) on parafilia ja eräs sadomasokismin muoto jossa henkilö saa seksuaalista tyydytystä ja kiihottumista lävistämällä tai silpomalla toisen ihmisen ruumista terävillä esineillä tai veitsillä.
Piquerismi voi myös kohdistua itseensä jolloin henkilö kiihottuu pistämällä tai puukottamalla itseään.
Piqueristinen silpominen ja pistäminen kohdistuu yleensä rintoihin, pakaroihin tai lantion seudulle ja genitaalialueisiin.
Kuuluisia piqueristeja > Viiltäjä-Jack

Tohtori Robert D. Keppel ja hänen tutkijakollegansa löysivät vuoden 1888 Lontoolaisen sarjamurhaajan: Viiltäjä-Jackin tapausta tutkiessaan hänen jättämissään uhreissa tyypillisiä piqueristisen käyttäytymisen piirteitä. Viiltäjä-Jack oli muun muassa puukottanut ja viillellyt uhreihinsa syviä viiltoja rintojen, kaulan ja lantion alueille, sekä poistanut näiltä sisäelimiä.
Kuuluisia piqueristeja > Albert Fish

Pahamaineinen yhdysvaltalainen sarjamurhaaja Albert Fish harjoitti usein piqueristisia rituaaleja uhrejaan, ja myös itseään kohtaan. Vangittaessa Grace Buddin murhasta Fish kertoi upottaneensa sukupuolielintensä alueelle useita neuloja, metallisia piikkejä ja nauloja.
Röntgenkuvat paljastivat, että Fish oli työntänyt lantionsa alueelle 29 metallista piikkiä. Ollessaan vangittuna hän jatkoi edelleen itsensä vahingoittamista muun muassa teroittamalla ruoastaan saaman kananluun ja upottamalla sen lantionsa seudulle.
Kuuluisia piqueristeja > Andrei Tšikatilo

Sarjamurhaaja Andrei Tšikatilon on päätelty kärsineen piquerismista: hän sai seksuaalisen tyydytyksen ja myös ejakuloi puukottaessaan uhrejaan.
Piquerismi populaarikulttuurissa

Vuonna 2001 julkaistussa Kova laki –sarjan jaksossa “Pique”, piquerismia harjoittanut mies piikitti itselleen tuntemattomia naisia julkisilla paikoilla hattuneuloilla pakaroihin. Jaksossa pahoinpitelijä päätyi lopulta murhaamaan äitinsä puukottamalla tätä veitsellä, tavalla joka myös viittasi piquerismiin.
Aiheesta muualla

Röntgenkuva Albert Fishin lantiosta ja genitaalialueesta, kuvassa näkyy Fishin itseensä upottamat neulat (Arkistoitu – Internet Archive)
Albert Fishin pidätyskuva vuodelta 1903.
Käännös suomeksi
Nicolae Linca

| Mitalit | Mitalit | Mitalit |  |
| --- | --- | --- | --- |
|  Linca 1950-luvulla. |  Linca 1950-luvulla. |  Linca 1950-luvulla. |  |
Maa:   Romania
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | 67 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Varsova 1953 | 67 kg |  |
|  Pronssia | Berliini 1955 | 67 kg |  |
Nicolae Linca (2. tammikuuta 1929 Cergău – 28. kesäkuuta 2008 Feisa) oli romanialainen nyrkkeilijä ja olympiavoittaja.
67 kilogramman painoluokassa kilpaillut Linca voitti olympiakultaa Melbournessa 1956. Olympiakultamitali oli Romanian ensimmäinen nyrkkeilystä. Hän nyrkkeili myös Helsingin kesäolympialaisissa 1952. EM-kilpailuista Linca voitti pronssia Varsovassa 1953 ja Berliinissä 1955.
Aiheesta muualla

Kuvia tai muita tiedostoja aiheesta Nicolae Linca Wikimedia Commonsissa
Pieni-Ruokonen

| Pieni-Ruokonen |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°47′01″N, 24°12′29″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskuoja:  oja Syväjokeen 
Järvinumero:  35.463.1.015
Mittaustietoja
Pinnankorkeus:  179,2 m  
Rantaviiva:  1,77 km  
Pinta-ala:  10,869 ha  
Saaria:  ei saaria 
 fiPieni-Ruokonen 
Pieni-Ruokonen on Etelä-Pohjanmaalla Soinissa Pahankalanperän kylän lähellä sijaitseva järvi.
Maantietoa

Järven pinta-ala on 10,9 hehtaaria, se on 700 metriä pitkä ja 300 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Syväjoen alueeseen (35.463) se kuuluu. Järven vedenpinnan korkeus on 179,2 metriä mpy.
Pedro Rodríguez Ledesma

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Pedro Eliezer Rodríguez Ledesma
Syntymäaika: 28. heinäkuuta 1987 (ikä 37)
Syntymäpaikka: Santa Cruz de Tenerife, Espanja
Pelipaikka: oikea laitalinkki
Pituus: 169 cm
Paino: 65 kg
Seura
Seura: Lazio
Pelinumero: 9
Junioriseurat
2003–2004: CD San Isidro
2004–2007: Barcelona
Seurat
| Vuodet | Seura | O | (M) |
| 2005–2007 | Barcelona C | 70 | (10) |
| 2007–2009 | Barcelona B | 55 | (17) |
| 2008–2015 | Barcelona | 204 | (58) |
| 2015–2020 | Chelsea | 137 | (29) |
| 2020–2021 | Roma | 27 | (5) |
| 2021– | Lazio | 0 | (0) |
| Yhteensä | Yhteensä | 459 | (113) |
Maajoukkue
| 2008 | Espanja U21 | 2 | (0) |
| 2010– | Espanja | 65 | (17) |
 Seurajoukkueuran tilastot kattavat vain kansalliset sarjat, päivitetty 15. joulukuuta 2021.  Maajoukkueuran tilastot päivitetty 17. joulukuuta 2019.
Pedro Eliezer Rodríguez Ledesma eli Pedro (s. 28. heinäkuuta 1987 Santa Cruz de Tenerife, Santa Cruz de Tenerifen maakunta, Espanja) on espanjalainen jalkapalloilija, joka edustaa Italian Serie A:ssa pelaavaa SS Laziota. Hän on pelipaikaltaan oikea laitalinkki.
Seurajoukkueura

Kotisaarellaan Teneriffalla Pedro pelasi CD San Isidrossa, josta hän siirtyi Barcelonaan vuonna 2004. Hänet nostettiin Barcelonan edustusjoukkueeseen ensimmäistä kertaa vuonna 2008, ja debyyttinsä Espanjan korkeimmalla sarjatasolla hän teki 12. tammikuuta 2008 ottelussa Real Murciaa vastaan. Kakkosjoukkue Barcelona B:n kanssa Pedro saavutti kauden 2007–2008 päätteeksi nousun Segunda División B:hen.
Kaudella 2008–2009 Pedro kuului vielä Barcelona B:n miehistöön, mutta pelasi kaikkiaan 14 edustusjoukkueen ottelussa, kun joukkue voitti historiallisen triplamestaruudenselvennä. Kesällä 2009 hän pelasi menestyksekkäästi edustusjoukkueen harjoitusotteluissa ja solmi elokuussa 2009 vuoteen 2014 ulottuvan sopimuksen seuran kanssa. Kaudella 2009–2010 Pedro kirjoitti itse historiaa onnistuttuaan maalinteossa kaikissa kuudessa kilpailuissa, joihin Barcelona osallistui: Espanjan liigassa, Espanjan cupissa, Espanjan supercupissa, Mestarien liigassa, Euroopan supercupissa ja seurajoukkueiden MM-kilpailuissa.
Pedro pelasi Barcelonassa kaikkiaan 204 Primera Divisiónin ottleua, joissa teki 58 maalia. Hän voitti Espanjan liigamestaruuden viisi kertaa: 2009, 2010. 2011, 2013 ja 2015. Espanjan cupmestaruuden hän voitti 2009, 2012 ja 2012. Mestarien liigassa hän pelasi Barcelonan paidassa 60 ottelua ja teki 15 maalia. Hän voitti Mestarien liigan tittelin 2009, 2011 ja 2015. Seurajoukkueiden maailmanmestaruuden hän voitti 2009 ja 2015.
Pedro siirtyi Englannin Valioliigan Chelseaan 24,3 miljoonan punnan siirtosummalla elokuussa 2015. Hän voitti Valioliigan mestaruuden 2017, FA Cupin 2018 ja Eurooppa-liigan 2019.
Maajoukkueura

Pedro valittiin Espanjan maajoukkueen kokoonpanoon vuoden 2010 MM-kilpailuihin. Ensiesiintymisensä maajoukkueessa hän teki 29. toukokuuta 2010 pelatussa ystävyysottelussa Saudi-Arabiaa vastaan. Runsas viikko myöhemmin käydyssä viimeisessä ystävyysottelussa Puolaa vastaan ennen 11. kesäkuuta 2010 alkaneita MM-kilpailuja Pedro onnistui tekemään ensimmäisen maalinsa maajoukkueessa. Pedro pelasi Espanjan maailmanmestaruuten päättyneissä MM-kilpailuissa viidessä ottelussa. Välieräottelussa Saksaa ja loppuottelussa Alankomaita vastaan hän oli avauskokoonpanossa.
Vuoden 2010 maailmanmestaruuden lisäksi Pedro on voittanut Euroopan mestaruuden Puolan ja Ukrainan EM-kilpailussa 2012. Alkulohkon otteluissa hän ei pelannut mutta tuli vaihdosta kentälle kaikissa kolmessa pudotuspeliottelussa. Hän oli mukana Espanjan joukkueessa myös Brasilian MM-kilpailuissa 2014 ja  Ranskan EM-kilpailussa 2016, joissa kummassakin hän pelasi kahdessa ottelussa.
Saavutukset

Barcelona
Primera División (5): 2008–2009, 2009–2010, 2010–2011, 2012–2013, 2014–2015
Copa del Rey (3): 2008–2009, 2011–2012, 2014–2015
Supercopa de España (4): 2009, 2010, 2011, 2013
Mestarien liiga (3): 2008–2009, 2010–2011, 2014–2015
UEFA Super Cup (2): 2009, 2011, 2015
Seurajoukkueiden maailmanmestaruus (2): 2009, 2011
Chelsea
Englannin Valioliiga: 2016−2017
FA Cup: 2017−2018
Eurooppa-liiga: 2018−2019
Espanja
Maailmanmestaruus: 2010
Euroopan-mestaruus: 2012
Aiheesta muualla

Kuvia tai muita tiedostoja aiheesta Pedro Rodríguez Ledesma Wikimedia Commonsissa
Lazio – Serie A
2 Gigot |
3 Pellegrini |
4 Patric |
5 Vecino |
6 Rovella |
7 Dele-Bashiru |
8 Guendouzi |
9 Pedro |
10 Zaccagni |
11 Castellanos |
13 Romagnoli |
14 Noslin |
18 Isaksen |
19 Dia |
20 Tchaouna |
22 Castrovilli |
23 Hysaj |
26 Bašić |
28 Anderson |
29 Lazzari |
30 Tavares |
34 Gila |
35 Mandas |
55 Furlanetto |
77 Marušić |
92 Akpa Akpro |
94 Provedel |
Valmentaja Baroni
Espanjan joukkue – Jalkapallon MM-kilpailut 2010
1 Casillas |
2 Albiol |
3 Piqué |
4 Marchena |
5 Puyol |
6 Iniesta |
7 Villa |
8 Xavi |
9 Torres |
10 Fàbregas |
11 Capdevila |
12 Valdés |
13 Mata |
14 Alonso |
15 Ramos |
16 Busquets |
17 Arbeloa |
18 Pedro |
19 Llorente |
20 Martínez |
21 Silva |
22 Navas |
23 Reina |
Valmentaja Del Bosque
Espanjan joukkue – Jalkapallon EM-kilpailut 2012
1 Casillas |
2 Albiol |
3 Piqué |
4 Martínez |
5 Juanfran |
6 Iniesta |
7 Pedro |
8 Xavi |
9 Torres |
10 Fàbregas |
11 Negredo |
12 Valdés |
13 Mata |
14 Alonso |
15 Ramos |
16 Busquets |
17 Arbeloa |
18 Alba |
19 Llorente |
20 Cazorla |
21 Silva |
22 Navas |
23 Reina |
Valmentaja Del Bosque
Espanjan joukkue – Maanosaliittojen cup 2013
1 Casillas |
2 Albiol |
3 Piqué |
4 Martínez |
5 Azpilicueta |
6 Iniesta |
7 Villa |
8 Xavi |
9 Torres |
10 Fàbregas |
11 Pedro |
12 Valdés |
13 Mata |
14 Soldado |
15 Ramos |
16 Busquets |
17 Arbeloa |
18 Alba |
19 Monreal |
20 Cazorla |
21 Silva |
22 Navas |
23 Reina |
Valmentaja Del Bosque
Espanjan joukkue – Jalkapallon MM-kilpailut 2014
1 Casillas |
2 Albiol |
3 Piqué |
4 Martínez |
5 Juanfran |
6 Iniesta |
7 Villa |
8 Xavi |
9 Torres |
10 Fàbregas |
11 Pedro |
12 De Gea |
13 Mata |
14 Alonso |
15 Ramos |
16 Busquets |
17 Koke |
18 Alba |
19 Costa |
20 Cazorla |
21 Silva |
22 Azpilicueta |
23 Reina |
Valmentaja Del Bosque
Espanjan joukkue – Jalkapallon EM-kilpailut 2016
1 Casillas |
2 Azpilicueta |
3 Piqué |
4 Bartra |
5 Busquets |
6 Iniesta |
7 Morata |
8 Koke |
9 Vázquez |
10 Fàbregas |
11 Pedro |
12 Bellerín |
13 De Gea |
14 Thiago |
15 Ramos |
16 Juanfran |
17 San José |
18 Alba |
19 Bruno |
20 Aduriz |
21 Silva |
22 Nolito |
23 Rico |
Valmentaja Del Bosque
Pieni-Röyhkönen

| Pieni-Röyhkönen |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°48′02″N, 24°37′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Iso-Röyhöseen 
Järvinumero:  35.724.1.014
Mittaustietoja
Pinnankorkeus:  126,8 m  
Rantaviiva:  0,564 km  
Pinta-ala:  1,894 ha  
Saaria:  ei saaria 
 fiPieni-Röyhkönen 
Pieni-Röyhkönen  on Pirkanmaalla Orivede Ristijärvellä sijaitseva lampi.
Maantietoa

Lammen pinta-ala on 1,9 hehtaaria ja se on 250 metriä pitkä ja 100 metriä leveä. Se sijaitsee ylänköalueen keskellä jyrkkärinteisessä painaumassa Iso-Röyhkösen lounaispuolella. Lammella ei ole kartan mukaan saaria. Sen rantaviivan pituus on 550 metriä ja sen rannat ovat suota ja metsämaata. Sen itärantaan on rakennettu vapaa-ajan asunto, jolle tulee tie. Myös järven länsipuolella kulkee tie, joka vie Iso-Röyhkösen lounaisrantaan.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Äväntäjärven valuma-alueeseen (35.724) se kuuluu. Lammen vedenpinnan korkeus on 126,8 metriä mpy. Lampeen laskee metsäoja etelän suunnasta ja siihen on johdettu vettä Isosuon kuivatusojistakin. Vaikuttaa siltä, että pienen Hanhijärven lammesta tulee vettä tähän ojaan. Röyhkösen laskuoja virtaa luontaisena Iso-Röyhköseen, jonka kautta vesireitti jatkaa Isoon Urttimenjärveen, Ristijärveen, Nautajärveen ja lopuksi Äväntäjärven Pitkäveteen.
Nagatan konjektuuri

Nagatan konjektuuri on matemaattinen otaksuma, jonka mukaan polynomirenkaan k[x,y,z] Nagatan automorfismi on villi. Otaksuman esitti Masayoshi Nagata vuonna 1972. Ualbai U. Umirbaev ja Ivan P. Shestakov todistivat sen vuonna 2004 ilmestyneessä artikkelissa.
Nagatan automorfismi on
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nagata's conjecture
Pieni-Renkanen

| Pieni-Renkanen |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°40′08″N, 24°40′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karankajärven va (14.66)
Laskuoja:  oja Kiesimenjärveen 
Järvinumero:  14.664.1.021
Mittaustietoja
Pinnankorkeus:  201,2 m  
Pituus:  510 m  
Leveys:  250 m  
Rantaviiva:  1,25 km  
Pinta-ala:  8,237 ha  
Tilavuus:  0.000100 km³ 
Keskisyvyys:  1,21 m  
Suurin syvyys:  2 m  
Saaria:  ei saaria 
 fiPieni-Renkanen 
Pieni-Renkanen tai myös Pieni-Renkainen  on Keski-Suomessa Saarijärvellä Paajalan lähellä sijaitseva lampi.
Maantietoa

Lampi on 510 metriä pitkä, 250 metriä leveä, ja sen pinta-ala on 8,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 99 500 kuutiometriä. Sen keskisyvyys on 1,2 metriä ja suurin syvyys on 2,0 metriä. Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Vihanninjoen valuma-alueeseen (14.664) se kuuluu. Lammen vedenpinnan korkeus on 201,2 metriä mpy.
Nopeudenrajoitin

Nopeudenrajoitin voi tarkoittaa:
Henkilöauton nopeudenrajoitinta. Katso vakionopeudensäädin.
Kuorma-auton nopeudenrajoitinta. Se on viranomaisten määräyksestä raskaisiin ajoneuvoihin asennettava laite, joka rajoittaa ajoneuvon suurimman nopeuden.
Muun kulkuneuvon, kuljettimen tai laitteen, esimerkiksi hissin, nopeudenrajoitinta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nopeudenrajoitin”, voi hakea sivunnimihaulla, laajalla sivunnimihaulla tai tekstihaulla.
Pieni-Riuttanen

| Pieni-Riuttanen |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°31′32″N, 26°57′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Päälampeen 
Järvinumero:  14.718.1.069
Mittaustietoja
Pinnankorkeus:  140,9 m  
Pituus:  770 m  
Leveys:  420 m  
Rantaviiva:  2,217 km  
Pinta-ala:  17,875 ha  
Saaria:  ei saaria 
 fiPieni-Riuttanen 
Pieni-Riuttanen  on Pohjois-Savossa Suonenjoella  Iso-Kurikan lähellä sijaitseva järvi.
Maantietoa

Järvi on 770 metriä pitkä, 420 metriä leveä, ja sen pinta-ala on 17,9 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 140,9 metriä mpy.